বাংলাদেশ ইনস্টিটিউট অব এ্যাডমিনিস্ট্রেশন এ্যান্ড ম্যানেজমেন্ট ফাউন্ডেশন

বিয়াম ফাউন্ডেশন অথবা বাংলাদেশ ইন্সটিটিউট অব অ্যাডমিনিস্ট্রেশন অ্যান্ড ম্যানেজমেন্ট হলো ঢাকা, বাংলাদেশ-এ অবস্থিত একটি স্বায়ত্তশাসিত রাষ্ট্রায়ত্ত ব্যবসায়িক প্রতিষ্ঠান। এটি একটি স্বতন্ত্র প্রশিক্ষণ ও গবেষণা প্রতিষ্ঠান, যা জনপ্রশাসন মন্ত্রণালয়-এর সঙ্গে সংযুক্ত। প্রতিষ্ঠানটি বাংলাদেশ সিভিল সার্ভিস (বিসিএস) ক্যাডার কর্মকর্তাদের জন্য ফাউন্ডেশন ট্রেনিং কোর্স (এফটিসি) থেকে শুরু করে বিভিন্ন সরকারি সংস্থার বিভাগীয় প্রশিক্ষণ পর্যন্ত পরিচালনা করে। এছাড়া, এটি বেসরকারি সংস্থার জন্য কাস্টমাইজড প্রশিক্ষণও প্রদান করে। হাতিরঝিল এলাকায় অবস্থিত প্রতিষ্ঠানটির একটি আধুনিক আবাসিক সুবিধা রয়েছে। এছাড়া, ভাড়ার জন্য একটি অডিটোরিয়াম সুবিধাও রয়েছে। 

ইতিহাস
বাংলাদেশ ইন্সটিটিউট অব অ্যাডমিনিস্ট্রেশন অ্যান্ড ম্যানেজমেন্ট প্রতিষ্ঠিত হয় ১৯৯১ সালে। ২০০০ সাল থেকে, এই ফাউন্ডেশন ১৭টি বিআইএএম ল্যাবরেটরি স্কুল এবং তিনটি বিআইএএম মডেল স্কুল অ্যান্ড কলেজ প্রতিষ্ঠা করে। ২০০২ সালের নভেম্বর মাসে, বাংলাদেশ সরকার একটি প্রজ্ঞাপনের মাধ্যমে এই প্রতিষ্ঠানটিকে বিআইএএম ফাউন্ডেশনে রূপান্তর করে। এরপর এটি স্বনির্ভরভাবে পরিচালিত হয় এবং বাংলাদেশ প্রশাসনিক সেবা সমিতি-এর সঙ্গে যুক্ত থাকে।

 বিস্ফোরণ 
২০২৪ সালের ২৮ ফেব্রুয়ারি ঢাকার ইস্কাটনে বিআইএএম ফাউন্ডেশনের একটি কক্ষে বিস্ফোরণে অফিস সহায়ক মো. আব্দুল মালেক ও গাড়িচালক মো. ফারুক মারা যান। প্রাথমিকভাবে এটি এসি বিস্ফোরণ হিসেবে চিহ্নিত করা হলেও, পরবর্তীতে পিবিআই-এর তদন্তে এটি পূর্বপরিকল্পিত অগ্নিসংযোগ বলে প্রমাণিত হয়। তদন্তে বলা হয় এ আগুনের উদ্দেশ্য ছিল সমিতির গুরুত্বপূর্ণ নথিপত্র ধ্বংস করা। পিবিআই ঘটনার সঙ্গে জড়িত দুইজনকে গ্রেপ্তার করে, যাদের মধ্যে একজন ছিলেন প্রতিষ্ঠানের প্রশাসনিক কর্মকর্তা।

তথ্যসূত্র

বিষয়শ্রেণী:১৯৯১-এ বাংলাদেশে প্রতিষ্ঠিত
বিষয়শ্রেণী:১৯৯১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:ঢাকার বিশ্ববিদ্যালয় ও মহাবিদ্যালয়